open-index/open-wikipedia-markdown huggingface dataset:
Varaždinski apostol

**Varaždinski apostol** (Srpski:Вараждински апостол; *Varaždinski apostol*) je ručno pisani apostol celjske grofice Katarine Branković, ćerke srpskog despota Đurđa Brankovića, koji je sastavljen u Varaždinu 1454. godine. Varaždinski apostol je najstarija sačuvana ćirilična knjiga napisana na području Hrvatske. Tekst apostola ispisan je u stilu resavske ortografije razvijenom u Manastiru Manasija sa elementima raške i svetogorske kaligrafije. Danas se knjiga nalazi u stalon postavu Muzeja Srpske pravoslavne crkve u Beogradu. U povodu 550 godišnjice sastavljanja apostola, Muzej Srpske pravoslavne crkve u Beogradu i Muzej Mitropolije zagrebačko-ljubljanske objavili su fototipsko izdanje apostola.

## Reference
17 Thetis

**17 Thetis** je asteroid glavnog asteroidnog pojasa. Približan prečnik asteroida je 90,04 km, 
a srednja udaljenost asteroida od Sunca iznosi 2,469 astronomskih jedinica (AJ).

Inklinacija (nagib) orbite u odnosu na ravan ekliptike je 5,589 stepeni, a orbitalni period iznosi 1417,370 dana (3,880 godine). Ekscentricitet orbite asteroida iznosi 0,134. 
Apsolutna magnituda asteroida iznosi 7,76 a geometrijski albedo 0,171.

Asteroid je otkriven 17. aprila 1852. godine.

## Vidi jo
* Asteroid
* Asteroidni pojas

## Spoljanje veze

* JPL stranica za dinamiku solarnog sistema
* Orbitalni elementi asteroida sa orbitom bliskom Zemlji 
* Asteroidi i male planete, univerzitet Harvard
* JPL podaci o asteroidu
1703 Barry

**1703 Barry** je asteroid glavnog asteroidnog pojasa sa prečnikom od priblino 9,41 km.
Afel asteroida je na udaljenosti od 2,594 astronomskih jedinica (AJ) od Sunca, a perihel na 1,834 AJ.

Ekscentricitet orbite iznosi 0,171, inklinacija (nagib) orbite u odnosu na ravan ekliptike 4,519 stepeni, a orbitalni period iznosi 1203,760 dana (3,295 godine). 
Apsolutna magnituda asteroida je 12,40 a geometrijski albedo 0,218.

Asteroid je otkriven 2. septembra 1930. godine.

## Vidi jo
* Asteroid
* Asteroidni pojas

## Spoljanje veze
* JPL stranica za dinamiku solarnog sistema
* Orbitalni elementi asteroida sa orbitom bliskom Zemlji 
* Asteroidi i male planete, univerzitet Harvard
* JPL podaci o asteroidu
1786 Raahe

**1786 Raahe** je asteroid glavnog asteroidnog pojasa sa srednjom udaljenošću od Sunca koja iznosi 3,018 astronomskih jedinica (AJ). 
Apsolutna magnituda asteroida je 11,4.

Asteroid je 1941. godine otkrio finski astronom Hejki Alikoski i dao mu ime Rahe u cast istoimenog finskog grada.

## Vidi jo
* Asteroid
* Asteroidni pojas

## Spoljanje veze
* JPL stranica za dinamiku solarnog sistema
* Orbitalni elementi asteroida sa orbitom bliskom Zemlji 
* Asteroidi i male planete, univerzitet Harvard
* JPL podaci o asteroidu
Marco Foscarini

**Marco Foscarini** (Venecija, 4. februar 1696. - Pontelongo, 31. mart 1763.) bio je 117 mletački dužd koji je vladao svega godinu dana, od 31. maja 1762. do svoje smrti 1778.
## Biografija
*Foscarini* je bio veliki erudit i pisac, napisao je Politički razlozi savršenstva Republike (Ragionamento politico sulla perfezione della Repubblica), ali je nedovršenom ostavio Historiju venecijanske književnosti (1752. ), Uz to bio je i pasionirani sakupljač bibliografskih rijetkosti, zbog svega toga je - 1735. imenovan službenim histografom MletačkeRepublike. 
Pored tih aktivnosti za svoju dušu, *Foscarini* je bio i diplomat i političar, kao takav radio je za Mletačku Republiku u Beču (1732. - 1735.), nakon tog u Rimu (1736. - 1740.) i Torinu (1741 - 1742).

Za dužda je izabran - 1762.

Za svoje kratke vladavine stalno je naglašavao da želi provesti političku reformu Mletačke Republike, koju nije ni započeo jer je naglo umro.

## Reference

## Vanjske veze

* ''Foscarini, Marco'' na portalu Treccani
The Martyrdom of Nurse Cavell

***The Martyrdom of Nurse Cavell*** () je australijski nijemi film snimljen 1916. u režiji Johna Gavina. Radnja se temelji na istinitim događajima u Belgiji pod njemačkom okupacijom za vrijeme prvog svjetskog rata, odnosno prikazuje kako je britanska bolničarka Edith Cavell (čiji lik u filmu tumači Vera Pearce) organizirala podzemnu mrežu za bijeg savezničkih ratnih zarobljenika, prije nego što su je njemačke vlasti uhvatile i pogubile. Gavin je film snimio nedugo nakon samih događaja, odnosno za vrijeme trajanja samog rata. U skladu s tadašnjim propagandnim stereotipima, istinitim događajima su dodani fiktivni melodramatski zapleti kako bi se Nijemci pokazali kao pohotni silovatelji i "barbari". Zbog toga je dobio značajnu podršku od strane australijske vlade, pa su svečanoj premijeri bili tadašnji generalni guverner i zamjenik premijera. *The Martyrdom* je uživao dobru gledanost kod domaće publike i smatra se jednim od komercijalno uspješnijih australijskih filmova nijeme ere. Usprkos toga, danas ne postoji nijedna kopija, te se smatra izgubljenim.

## Uloge
* Vera Pearce ... Edith Cavell
* John Gavin ... Kapetan von Hoffberg, njemački konjički oficir
* C. Post Mason ... Georges Renard, belgijski oficir
* Harrington Reynolds ... Velečasni Thomas Gerard
* Percy Walshe ... Baron Von Bissell, njemački vojni guverner Bruxellesa
* Charles Villiers ... Herr Cries, njemački špijun
* George Portus ... Dr Schultz
* Roland Stavey ... američki ambasador
* James Martin ... Monsieur Renard
* Robert Floyd ... Monsieur Fouchard iz Cafe Francaise
* George Farrell ... obogaljeni vojnik
* Ethel Bashford ... Yvonne Loudet, djevojka poručnika Reynarda
* Clare Stephenson ... Madame Renard
* Nellie Power ... Bolničarka Marcheau

## Izvori

## Vanjske veze
* 
* ''The Martyrdom of Nurse Cavell'' at the National Film and Sound Archive
Dawn (film, 1928)

***Dawn*** () je britanski nijemi film snimljen 1928. u režiji Herberta Wilcoxa, koji je uživao status jednog od najkontroverznijih ostvarenja britanske kinematografije 1920-ih. Temelji se na kazališnom komadu Reginalda Berkeleya, koja se, pak, temeljila na istinitim događajima iz doba prvog svjetskog rata. Protagonistica, čiji lik tumači Sybil Thorndike, je Edith Cavell, britanska bolničarka koju je rat zatekao u Belgiji i koja je pod njemačkom okupacijom organizirala mrežu za bijeg savezničkih ratnih zarobljenika. Radnja prikazuje njeno hapšenje, suđenje pred vojnim sudom, bezuspješne pokušaje neutralnih diplomata da joj spase život i pogubljenje. Film je bio izložen masovnom kraćenju i cenzuri od strane BBFC-a, ali i pokušajima da se spriječe njegovo snimanje zbog poticanja anti-njemačkog raspoloženja koje nije odgovarala tadašnjoj službenoj britanskoj politici. U tome se posebno istakao ministar vanjskih poslova Austen Chamberlain.

Wilcox je 1939. u Hollywoodu obradio istu temu u zvučnom filmu *[[Nurse Edith Cavell]]*.

## Uloge
* Sybil Thorndike - Bolničarka Edith Cavell 
* Ada Bodart - sama sebe
* Gordon Craig - Philippe Bodart 
* Marie Ault - Mme. Rappard 
* Mickey Brantford - Jacques Rappard 
* Mary Brough - Mme. Pitou 
* Richard Worth - Jean Pitou, kapetan teglenice
* Colin Bell - Udovica Deveaux 
* Dacia Deane - Kćer Mme. Deveaux'
* Cecil Barry - Puk. Schultz 
* Frank Perfitt - Gen. von Zauberzweig 
* Haddon Mason - Njemački vojni policajac
* Maurice Braddell - Britanski zrakoplovac
* Edward O'Neill - Luteranski svećenik
* Griffith Humphreys - Predsjednik vojnog suda
* Edward Sorley - Njemački vojnik

## Izvori

## Vanjske veze
* 

## Literatura
* Low, Rachael. *History of the British Film, 1918-1929*. George Allen & Unwin, 1971.
Nurse Edith Cavell

***Nurse Edith Cavell*** () je američki crno-bijeli film snimljen 1939. godine u režiji Herberta Wilcoxa. Radnja se temelji na drami Reginalda Berkeleya, koja je bila temeljena na istinitim događajima u Belgiji pod njemačkom okupacijom u prvom svjetskom ratu. Protagonistica, čiji lik tumači Anna Neagle je Edith Cavell, britanska bolničarka koju je rat zatekao u Bruxellesu, te koja je poslije organizirala mrežu za bijeg savezničkih zarobljenika u neutralnu Nizozemsku. Radnja prikazuje kako je Cavell uhvaćena, suđena i pogubljena nakon čega je postala mučenicom. Wilcox je istu temu 1928. godine u Britaniji bio obradio kao nijemi film *[[Dawn (film, 1928)|Dawn]]*. Igrom slučaja je premijera održana 1. septembra 1939. godine, odnosno na isti dan kada je otpočela njemačka invazija Poljske, odnosno drugi svjetski rat, što je temu učinilo aktualnom i filmu donijelo dodatni publicitet. Na dodjeli Oscara za 1939. godinu je bio nominiran za najbolju originalnu muziku.

## Uloge
* Anna Neagle ... Bolničarka Edith Cavell
* Edna May Oliver ... Grofica de Mavon
* George Sanders ... Kapt. Heinrichs
* May Robson ... Mme. Rappard
* ZaSu Pitts ... Mme. Moulin
* H.B. Warner ... Hugh Gibson
* Sophie Stewart ... Sestra Williams
* Mary Howard ... Bolničarka O'Brien
* Robert Coote ... Bungey
* Martin Kosleck ... Pierre
* Gui Ignon ... Cobbler
* Lionel Royce ... Gen. von Ehrhardt
* Jimmy Butler ... Jean Rappard
* Rex Downing ... François Rappard
* Henry Brandon ... Por. Schultz

## Reference

## Vanjske veze
* 
*
Financije

**Financije** ili **finansije** (franc. *finance*: gotovina, prihod), umjetnost i nauka upravljanja novcem.

Porijeklo riječi *financije* nije utvrđeno, jedni tvrde da je germanskog odnosno drugi romanskog porijekla. Srednjovjekovno značenje je *finatio* koja se upotrebljava u smislu zaključka, sudske odluke ali i plaćanja. Zatim se formira kao termin u Francuskoj koji dalje prodire u druge zemlje, vezajući se za raznovrsne novčane poslove.

Sama pojava financija je vezana za prije svega novac i novčana plaćanja, analogno ovome financije će postojati dokle god postoji i novac. Ovo znači da gdje god imali robnu proizvodnju i djelovanje zakona vrijednosti izraženom u novcu, imati ćemo i financije. Financije su historijski uvjetna kategorija. Priroda financija je novčana, odnosno monetarna.

Financije su najstarija disciplina ekonomske nauke. Prve naznake financija se vezuju za srednji vijek. Ipak, do pravog zamaha ove nauke dolazi sa nastankom kapitalizma, posebno od perioda liberalnog kapitalizma u 20. vijeku. Velika svjetska ekonomska kriza 1930-ih godina je dala poticaj razvoju nauke o financijama, pri čemu se u početku analiza fokusirala na razmatranju funkcija države (kada se naglasak stavlja na proučavanje poreza), da bi se vremenom sve veća pažnja posvećivala mikro-aspektu, odnosno načinu proučavanja financija u poduzeću.

Važna tema u financijama su razni financijski instrumenti kao: dionice, obveznice, opcije. Redovno u obziru su pojedinačni instrumenti koji su omogućeni za javnu izdaju i razmjenu na burzi.

## Veze
* Burza
* Tržište stranih valuta

## Vanjske veze

* ''Finansijski menadžment''
Kwame Nkrumah-Acheampong

**Kwame Nkrumah-Acheampong** (19. prosinca 1974.) je ganski skijaš te prva osoba iz Gane koja je sudjelovala na zimskoj Olimpijadi. Nkrumah-Acheampong se natjecao na igrama 2010. u Vancouveru (gdje je bio i stjegonoša), u disciplini slalom. Normu za sudjelovanje na igrama izborio je 2009. godine, a pripreme je odrađivao u Vancouveru. U konačnom plasmanu, završio je na 53. mjestu od ukupno 102 natjecatelja, od kojih je samo njih 54 došlo do cilja.
Katarina Grujić

**Katarina "Kaća" Grujić** (Beograd, 20. maj 1992) je srpska pop-folk pevačica koja je početkom 2010-ih postala popularna zahvaljujući Zvezdama Granda. Smatra se da je ona treća pevačica u ovoj deceniji, pored Milice Pavlović i Aleksandre Prijović koja se probila na muzičkoj sceni Srbije. Budući da njene pesme dostignu milion pregleda na Jutjubu za manje od jednog dana, Katarina se smatra  jednom od najpopularnijih Zvezda Granda, ali i jednom od najtraženijih pevačica u zemlji. 

Završila je privatnu gimnaziju i student je fakulteta "Medija i komunikacija" u Beogradu. U sezoni 2012/2013 Katarina se takmičila i osvojila je osmo mesto. Prvu pesmu je snimila zajedno sa ostalima takmičarima, ali njena pesma Jedno đubre obično jedino izdvojila. Pesma je postigla veliki uspeh na Jutjubu. Druga pesma – Lutka, objavljena 2014. godine, naišla je na podjednako velik uspeh. 25. juna 2015. Katarina je izdala još jednu pesmu Greška koja je nakon dve sedmice ostvarila uspeh preko 2 miliona pregleda na sajtu Jutub, a trenutno beleži više od 32 miliona pregleda. Četvrta pesma je Drugovi i za kratko vreme je postala jedna od najvećih hitova današnjice i broji vise od 23 miliona pregleda. Katarina tokom leta 2017. godine objavljuje pesmu Paranoičan, koja je obeležila leto i broji 19 miliona pregleda. Posle toga, Katarina najavljuje svoj album prvenac, koji će svetlost dana ugledati u martu 2018. godine.

## Diskografija
### Singlovi
* *Jedno đubre obično* (2013)
* *Lutka* (2014)
* *Greška* (2015)
* *Drugovi* (2016)
* *Paranoičan* (2017)
* *Vino po vino* (2017)
* *Nisam kao druge* (2018)
* *Ti i ja* (2018)
* *Komotno* (2018)
* *Jača doza mene* (2018)
* *Emotivno dno* (2018)
* *Rođena za bol* (2018)
* *Dok mirno spavaš* (2018)
* *Kraljica* (2018)
* *Bonjour* (2018)
* *Napad panike* (2018)
* *Tuđa* (2019)
* "muška kurva" (2020)
Blockade (film, 1938)

***Blockade*** () je američki crno-bijeli film snimljen 1938. u režiji Williama Dieterlea, poznat kao jedno od rijetkih hollywoodskih ostvarenja o španskom građanskom ratu napravljenih za vrijeme trajanja tog sukoba.

Protagonist, čiji lik tumači Henry Fonda, je skromni španski seljak koji se nakon izbijanja rata priključuje slabo naoružanoj miliciji koja nastoji svoje domove obraniti od nadmoćnog neprijatelja. Radnja prikazuje kako se pri tome zaljubljuje u lijepu Ruskinju (čiji lik tumači Madeleine Carroll), čiji je otac (koga glumi Vladimir Sokoloff) izbjegao iz Rusije za vrijeme Revolucije, a koji istovremeno špijunira za neprijatelja.

Scenario za film je napisao John Howard Lawson, deklarirani pristaša KP SAD, koji je, u skladu s doktrinom Narodnog fronta nastojao potaći javnost zapadnih država da oružjem i na druge načine podrže špansku Republiku protiv Francovih nacionalističkih pobunjenika. U tome je imao podršku brojnih hollywoodskih glumaca i drugih umjetnika koji su bili antifašistički raspoloženi. Producenti su, međutim, bili zabrinuti da eksplicitno politički sadržaj neće proći cenzuru Breenovog ureda, kao i negativnih reakcija u desnom dijelu američke javnosti. Zbog toga su iz scenarija namjerno izbačene sve eksplicitne reference na dvije zaraćene strane niti prirodu njihovog sukoba. Kritika je film dočekala uglavnom loše, a sličan su stav imali i kasniji filmski historičari.

## Uloge
* Madeleine Carroll - Norma
* Henry Fonda - Marco
* Leo Carrillo - Luis
* John Halliday - Andre Gallinet
* Vladimir Sokoloff - Basil
* Robert Warwick - General Vallejo
* Reginald Denny - Edward Grant
* Peter Godfrey - Mađioničar
* Fred Kohler - Pietro
* Carlos De Valdez - Major del Rio
* Nick Thompson - Seppo
* William B. Davidson - Komandant
* Katherine DeMille - Djevojka iz kabarea

## Izvori

## Vanjske veze
* 
* ''Blockade'' at Virtual History
No te engañes corazón

***No te engañes corazón*** () je meksička crno-bijela filmska komedija snimljena 1937. u režiji Miguela Contrerasa Torresa, najpoznatija po tome što predstavlja filmski debi znamenitog komičara Cantinflasa. Protagonist filma, koga tumači Carlos Orellana, je čovjek kojemu je dijagnosticirana smrtonosna srčana mana te koji nakon toga, lišen budućnosti, odlučuje sav svoj novac i vrijeme potrošiti na stvari kojih se ranije ustručavao, a što izaziva niz komičnih situacija.

## Vanjske veze
*
Águila o sol

***Águila o sol*** () je meksička crno-bijela filmska komedija snimljena 1938. u režiji Arcadyja Boytlera. Protagonisti su dva brata i sestra koji su kao mala djeca bili ostavljene u samostanu, a potom odrasli u uspješni muzički trio. Radnja prikazuje kako ih njihov otac, koji se u međuvremenu obogatio, pokušava pronaći. Cantinflasu, koji tumači jednog od braće, ovaj film je predstavljao veliki uspjeh, te ga potakao da nastavi filmsku karijeru zahvaljujući kojoj će postati jedna od najvećih zvijezda meksičke kinematografije.

## Vanjske veze
*  *[http://cinemexicano.mty.itesm.mx/peliculas/aguila.html Águila o sol] * na web-stranici ITESM
*  Biografija Manuela Medela
*
The Four Feathers (film, 1939)

***The Four Feathers*** () je britanski pustolovni film snimljen 1939. u režiji Zoltana Korde. Predstavlja prvu zvučnu adaptaciju, odnosno prvu adaptaciju u boji istoimenog romana A.E.W. Masona. Protagonist, čiji lik tumači John Clements je mladi britanski oficir Henry Faversham koji godine 1895. odlučuje napustiti vojsku tik prije nego što će njegova jedinica otići kako bi se borila u Mahdističkom ratu, a zbog čega mu prijatelji daju bijelo pero kao simbol kukavičluka. Radnja prikazuje kako se Faversham, gonjen grižnjom savjesti, pod lažnim identitetom odlazi u Sudan i nastoji svoje prijatelje spasiti od neprijateljskog zarobljeništva. *The Four Feathers* je predstavljao jedan od najskupljih i najambicioznijih projekata tadašnje britanske kinematografije; osim što je sniman na autentičnim lokacijama u Sudanu (koji je tada bio pod britanskom kolonijalnom vlašću), u snimanju je pomagala i britanska vojska. Postigao je veliki uspjeh, a kasnije su brojne od njegovih scena "reciklirane" u dva remakea - *[[Storm Over Nile]]* 1955. i *[[The Four Feathers (film, 1977)|The Four Feathers]]* iz 1977. godine. Danas uživa reputaciju jednog od klasika pustolovnog žanra i jednog od najboljih ostvarenja britanske kinematografije 1930-ih.

## Uloge
* John Clements ... Harry Faversham
* Ralph Richardson ... Kapetan John Durrance
* C. Aubrey Smith ... General Burroughs
* June Duprez ... Ethne Burroughs
* Allan Jeayes ... General Faversham
* Jack Allen ... Poručnik Willoughby
* Donald Gray ... Peter Burroughs
* Frederick Culley ... Dr Sutton
* Clive Baxter ... Mladi Harry Faversham
* Robert Rendel ... Pukovnik
* Archibald Batty ... Ađutant
* Derek Elphinstone ... Poručnik Parker
* Hal Walters ... Joe
* Norman Pierce ... Narednik Brown
* Henry Oscar ... Dr. Harraz
* John Laurie ... Halifa

## Vanjske veze
* 
* 
* Extended movie review at BFI Screenonline
*
Lenjin v Oktjabre

***Lenjin u Oktobru*** () je sovjetski crno-bijeli historijski film snimljen 1937. u režiji Mihaila Roma. Napravljen je u produkciji studija Mosfiljm po narudžbi sovjetske vlade kako bi se obilježila 20. obljetnica Oktobarske revolucije. Radnja prikazuje događaje neposredno i za vrijeme tih događaja u Petrogradu, odnosno ulogu koju je u njima imao boljševički vođa Vladimir Lenjin, čiji lik tumači Boris Ščukin. Film je sniman u jeku Velike čistke, pa je scenario u značajnoj mjeri odražavao tadašnje službeno viđenje historijskih događaja, pa se veliča se uloga Staljina (koga je glumio Semjon Goljdštab). Film je napravljen uz dosta poteškoća, odnosno dovršen tek dan prije premijere koja se održala na 20. obljetnicu Revolucije. Usprkos toga je doživio veliki uspjeh, a Ščukin je i među kasnijim kritičarima dobio pohvale zbog toga što je Lenjina glumio kao običnog, skromnog i šali sklonog čovjeka, a ne sovjetsko polubožanstvo. Nakon procesa destaljinizacije je napravljena nova verzija iz kojih su izbačene sve scene sa Staljinom, odnosno njegov lik u pojedinim scenama "retuširan". Godine 1939. je, pak, snimljen njegov nastavak pod naslovom *[[Lenjin 1918. godine]]*.

## Vanjske veze
* 
* «Ленин в Октябре» на Красном ТВ *(видео)*
Lenjin v 1918 godu

***Lenjin 1918. godine*** () je sovjetski crno-bijeli historijski film snimljen 1939. u režiji Mihaila Roma. Predstavlja nastavak filma *[[Lenjin u Oktobru]]*. U njemu Boris Ščukin ponavlja ulogu ruskog boljševičkog vođe Vladimira Lenjina, a radnja prikazuje kako se on na čelu mlade sovjetske države mora suočiti sa nizom teških izazova tokom prvog godina njenog postojanja, uključujući rat sa kontrarevolucionarima, ustanak lijevih esera i atentat od strane Fani Kaplan (čiji je lik tumačila Natalija Efron). Važan segment radnje je posvećen i zbivanjima u Caricinu (današnji Volgograd), odnosno uspješnoj obrani tog grada od kontrarevolucionara koja je slavnim učinila Josifa Staljina (čiji lik tumači Mihail Gelovani). *Lenjin* je bio predviđen za program prvog, ali zbog drugog svjetskog rata neodržanog kanskog festivala 1939. godine. Slično kao i prethodni film, nakon procesa destaljinizacije je značajno isječen i premontiran, odnosno uklonjene su sve reference na Staljina.

## Vanjske veze
*
Tko pjeva zlo ne misli

**Tko pjeva zlo ne misli** je hrvatska/jugoslavenska glazbena komedija iz 1970. koju je režirao Krešo Golik. Jedan je od najgledanijih hrvatskih filmova u povijesti podnaslovljen kao "ljubavna komedija s pjevanjem", a strukturiran u obliku kolažnog dnevnika. Film odlikuje funkcionalistički vizualni dizajn te autentičnost preciznih kostimografskih (Ljubica Wagner) i scenografskih (Željko Senečić) rekonstrukcija. Snimljen je prema antologijskoj prozi *Iz dnevnika maloga Perice* zagrebačkog pjesnika i pripovjedača Vjekoslava Majera.

Glavnina zbivanja odvija se u gornjogradskom stanu obitelji Šafranek, u njihovu dvorištu, Samoboru, Maksimiru, savskom kupalištu 1930. godine. Film ima izrazito bogato razrađene likove s romantičarskim elementima, čiji je emocionalni život predstavljen i nizom popularnih ljubavnih šlagera. Glavne uloge tumače Franjo Majetić, Mirjana Bohanec, Relja Bašić, Mia Oremović i Tomislav Žganec. Prema anketi 44 filmskih kritičara iz 1999. u kojoj se određivala lista 20 najboljih hrvatskih filmova, *Tko pjeva zlo ne misli* se našao na prvom mjestu.

## Radnja

Početkom 1930-ih u Zagrebu, mlada i privlačna gospođa Ana Šafranek osjeća da vene u braku sa svojim mnogo starijim mužem Franjom. Prilikom izleta u Samobor srce joj svojim kavalirskim gestama i očitom naklonošću razgali elegantni gospodin Fulir, koji je uskoro posjeti u njezinu zagrebačkom stanu i izjavi joj ljubav. Istovremeno, u Fulira se zagleda Anina starija sestra Mina, neugledna usidjelica. Franjo se dosjeti da bi bilo zgodno Fulira oženiti s Minom, što se nimalo ne svidi Ani. Svjedok tih ljubavno-obiteljskih peripetija je mali Perica, sin Šafranekovih.

## Nagrade
* Pula 1971. - Brončana arena za režiju, Diploma Marijanu Megliču za ton
* Niš 1971. - Nagrada za najbolju komičnu ulogu Franji Majetiću
* Društvo hrvatskih kritičara - najbolji hrvatski film svih vremena

## Glavne uloge

## ti
* Scene u dvorištu snimljene su u kući u Basaričekovoj 11 na Gornjem gradu u Zagrebu (). 
* Krčma *K Žnidaršiću* inspirirana je legendarnom starozagrebačkom gostionicom koja se nalazi u susjednoj kući u Basaričekovoj 9.

## Reference

## Vanjske veze

* 
* ''Tko pjeva zlo ne misli''  na Filmski.net
* 10 malih grešaka u filmu
Prisioneros de la tierra

***Prisioneros de la tierra*** () je argentinski crno-bijeli film snimljen 1939. u režiji Marija Sofficija. Po žanru je drama, a radnja je smještena 1915. godine te prikazuje život mensúa, radnika na plantažama matea sjeveru Argentine koji se nalaze u poluropskom položaju, te njihov sukob sa poslodavcima koji će imati krvave posljedice. *Prisioneros de la tierra* se, zbog svoje eksplicitne socijalne angažiranosti, kao i uzora koji je dao kasnijim ostvarenjima istog tipa, smatra jednim od najznačajnijih naslova latinoameričke kinematografije.

## Vanjske veze
*
Paritet kupovne moći

**Paritet kupovne moći** (**PKM**; ) je odnos općih indeksa cijena među državama koji služe za korekciju službenih kurseva.

Temelji se na načelu *Pravila jedne cijene* koje kaže da se roba na svim mjestima mora prodavati po istoj cijeni. Ukoliko nije tako, dobit može ostati neiskorištena. Recimo, neka je neka roba skuplja na jednom tržištu od iste robe na drugom tržištu. Neko bi mogao kupiti robu po jeftinijoj cijeni i prodati je na tržištu gdje je ta roba skuplja, i tako zaraditi na cijeni.

Prema teoriji o paritetu kupovne moći valuta mora imati istu kupovnu moć u svim zemljama, odnosno jedinica svake valute mora imati istu realnu vrijednost u svakoj zemlji.
Clement Quartey

**Clement Isaac "Ike" Quartey** (Accra, 12. travnja 1938.) je bivši ganski boksač. Na Olimpijskim igrama 1960. godine u Rimu, Quartey je osvojio srebrnu medalju u poluvelter (do 64&nbsp;kg) kategoriji, postavši tako prvi Ganac koji je osvojio odlične na Olimpijadi. U finalu ga je pobijedio čehoslovački boksač Bohumil Němeček. Na Igrama Commonwealtha 1962. godine u Perthu, Quartey je osvojio zlatnu medalju.

Njegov mlađi brat je boksač Ike Quartey.
Eddie Blay

**Edward "Eddie" Blay** (Accra, 9. studenog 1937. - Accra, 15. listopada 2006.) je bio ganski boksač, najpoznatiji kao osvajač brončane medalje u poluvelter kategoriji na Olimpijadi 1964. godine u Tokiju. Uz olimpijsku broncu, Blay je osvojio i dva zlata na Igrama Commonwealtha (1962., 1966.). Baley je jedan od tek tri Ganca koji su osvajali medalje u pojedinačnoj kategoriji (jednu medalju osvojila je i nogometna reprezentacija), uz boksače Clementa Quarteyja i Princea Amarteyja.
Prince Amartey

**Prince Amartey** (Ho, 25. lipnja 1944.) je bivši ganski boksač i osvajač brončane olimpijske medalje u srednjoj kategoriji na Olimpijadi 1972. godine u Münchenu. U polufinalu ga je porazio Finac Reima Virtanen, a brončanu medalju je, uz njega, osvojio i Marvin Johnson.
Religije po državama

Stranica daje pregled **[[religija]] po [[država]]ma**.


Datoteka:World-religions.PNG|Svjetske religije u postotcima
Datoteka:Prevailing world religions map.png|Glavne svjetske religije i njihova raspodjela
Datoteka:Religion in the world.PNG|Važnost religija u pojedinim državama (Gallupovo istraživane 2006. – 2008.)


### Religije po državama 2007. (A-B)

### Religije po državama 2007. (C-F)

### Religije po državama 2007. (G-J)

### Religije po državama 2007. (K-M)

### Religije po državama 2007. (N-S)

### Religije po državama 2007. (Š-Z)

## Veze
* Religije u Evropi
* Religije u Aziji
* Religije u Africi

## Izvori




## Vanjske veze
;Ostali projekti
Anita Rahvelišvili

** Anita Rahvelišvili** (Tbilisi, 28. 6. 1984), gruzijska je operna pjevačica, mezzosopran, koja je 2007. kao protagonistica otvorila sezonu u milanskoj Scali sa samo 23 godine.

## Karijera
Učila je klavir u Glazbenoj školi *M. Mačavariani* u Tbilisiju, a pjevanje na Državnom konzervatoriju *V. Saradžišvili* u istom gradu, gdje je i diplomirala i klasi Manane Egadze. Na Konzervatoriju je nastupala u ulogama Maddalene u Verdijevu *[[Rigoletto|Rigolettu]]* te Olge u Čajkovskijevljevu *[[Jevgenij Onjegin (opera)|Jevgeniju Onjeginu]]*. U sezoni 2006/2007. bila je solistica Opere u Tbilisiju. 

Godine 2007. uključena je u Program mladih umjetnika milanske *Scale*, te je nastupila na njezinoj sceni u sporednim ulogama u Puccinijevu Triptihu pod ravnanjem Riccarda Chaillyja te u Pizzettijevu *Ubojstvu u katedrali* pod ravnanjem Donata Renzettija. *Scala* je sezonu otvorila 2007. Bizetovom operom *[[Carmen]]*, ravnao je Daniel Barenboim, Anita Rahvelišvili pjevala je naslovnu ulogu, Jonas Kaufmann bio je Don Josè, a Erwin Schrott je bio Escamillo. Barenboim ju je tako lansirao među međunarodne operne primadone.  U njujorškome Metropolitanu debitirala je 2012. također kao Carmen.

I dalje usavršava pjevanje, a kao pedagog je vodi David Holst.

## Snimci
* *[[Orfeo ed Euridice]]* (Gluck) La Fura dels Baus, 2011, dirigent Gordan Nikolić. C Major, DVD & Blu-ray

## Izvori

## Vanjske veze
* Anita Rachvelishvili Official web site
Tema (Gana)

**Tema** je grad na atlantskoj obali Gane. Tema se nalazi 25km istočno od glavnog grada Accre te je sjedište istoimenog distrikta. Od 2013. godine, Tema je jedanaesto najnaseljenije mjesto u Gani s cca. 161,612 stanovnika, što je znakovit pad u odnosu na 209,000 iz 2005. godine. Grinički meridijan prolazi direktno kroz grad. Tema je lokalno poznata i kao "Grad-Luka" zbog činjenice da je najveća morska luka u Gani. 

Tema je izgrađena na mjestu malenog ribarskog naselja. Gradnju je naručio prvi predsjednik Gane, Kwame Nkrumah, a nagli rast, grad je doživio nakon izgradnje luke 1961. godine. Danas je Tema značajno trgovačko središte, u njoj se nalaze naftna rafinerija i brojne tvornice, a s Accrom je povezana autoputom i željeznicom. Uz Sekondi-Takoradi, Tema je jedini grad koji ima luku opremljenu za velike brodove. 

;Gradovi pobratimi
*  Greenwich, Engleska, Ujedinjeno Kraljevstvo
*  San Diego, CA, Sjedinjene Države
*  Roanoke, VA, Sjedinjene Države
Vitoria-Gasteiz

**Vitoria-Gasteiz** je grad od 246,976 stanovnika na sjeverozapadu Španjolske, koji administrativno podpada pod 
Španjolsku autonomnu zajednicu Baskiju i Provinciju Álava.

On je administrativni centar i najveći grad Provincije Álava.

## Geografija

Vitoria-Gasteiz leži duž obala rijeke Zadora, jugozapadno od San Sebastiána.

Stari dio grada je smješten na brežuljku zbijen oko stare katedrale sv. Marije, koja je podignuta još 1180. ali je potpuno rekonstruirana tokom 14. vijeka.

## Historija

Grad je pod imenom **Victoriacum** osnovao vizigotski kralj Leovigild kako bi proslavio pobjedu nad Baskima 581. Povelju o statusu grada, dobio je od kralja Sancha VI od Navarre u 12. vijeku.

Kastiljski kralj Alfonso VIII zauzeo je Victoriacum 1200. i anektirao ga u svoje kraljevstvo.

Tokom 11. i 12. vijeka bio je obrambeni bastion za kraljevine Navaru i Kastilju. Iz tih vremena ostali su dijelovi srednjovjekovnih bedema i unutrašnjih gradskih vrata.

Za Španjolskog rata za nezavisnost pored grada se 1813. odigrala se jedna od odlučujućih bitaka.

U posljednjim dekadama 20. vijeka brojne strane kompanije otvorile su svoje filijale u gradu, što je rezultiralo eksplozivnim rastom stanovnštva. 
Nakon administrativne reforme zemlje provedene 1980. - Vitoria-Gasteiz proglašen je baskijskom  prijestolnicom i 
sjedištem baskijske vlade, što je dodatno potaknulo privredu.

## Privreda

Industrija Vitoria-Gasteiza usko je povezana sa kompanijama iz susjednih provincija Biskaje i Gipuzkoje. Ona proizvodi
metalne artikle, namještaj, bicikle, poljoprivredne strojeve, šećer i igraće karte.

Grad ima aerodrom Vitoria (IATA: VIT, ICAO: LEVT) smješten 5 km od centra grada.

## Gradovi pobratimi

## Reference
 
## Vanjske veze

* ''Ayuntamiento de Vitoria-Gasteiz''
Nuklearna elektrana Černobilj

**Nuklearna elektrana Černobilj** (, ) je povučena nuklearna elektrana kod grada Pripjata u Ukrajini, 14,5 km severozapadno od grada Černobilja, 16 km od ukrajinsko-beloruske granice i oko 110 km severno od Kijeva. Reaktor broj 4 je bio poprište Černobiljske katastrofe 1986. i elektrana je smeštena unutar oblasti poznate pod imenom Černobiljska zona isključenja.
Rad (jedinica)

**Rad** (engl. *Radiation Absorbed Dose*) je mjerna jedinica izvan SI sustava za apsorbiranu dozu ionizirajućeg zračenja. Nastala je 1918. na osnovu mjerne jedinice rendgen, a to je isto mjerna jedinica izvan SI sustava, koja označava količinu rendgenskog zračenja ili gama zračenja, potrebnu da nastane 1 elektrostatička jedinica elektriciteta (3 x 109 ionskih parova) po cm3 suhog zraka u standardnim uvjetima. 1970. rad je kao mjerna jedinica određena kao apsorbirana doza od 0,01 džula energije, koju apsorbira 1 kilogram neke tvari (1 rad = 0,01 J/kg). Apsorbirana doza (skraćeno doza; D) je količina energije ionizirajućeg zračenja koju apsorbira tvar na koju zračenje djeluje. 

Pretvorba:
:1 rad = 0,01 grej (Gy)
ili
:1 grej = 100 rad

## Ekvivalentna doza
Kako apsorbirana doza, u različitim uvjetima, ne izražava dovoljno precizno težinu štetnih učinaka zračenja na organizam, uveden je pojam ekvivalentne doze (ekvivalentan - jednakomjeran, istog značaja). Ekvivalentna doza ili **dozni ekvivalent** (H, eng. RBE – *Relative Biological Effectiveness*) je jednaka umnošku apsorbirane doze (D), **faktora kvaliteta** (Q), i proizvoda ostalih čimbenika (N). 

Jedinica za ekvivalentnu dozu je Sv (sievert, Sv = J/kg).

Dakle:
:**H = D x Q x N**
gdje je: *H* - ekvivalentna doza ili dozni ekvivalent u Sv (sievert; Sv = J/kg), *D* - apsorbirana doza Gy (grej; Gy = J/kg), *Q* - faktor kvalitete je faktor kojim trebamo pomnožiti apsorbiranu dozu (D) kako bi saznali kolika je šteta nanesena ozračenim jedinkama bilo kojom vrstom ionizirajućeg zračenja. *Q* ovisi o linearnom prijenosu energije (LPE) pojedinih vrsta zraka, *N* - proizvod svih ostalih modifikacijskih čimbenika, za sada se uzima *N* = 1. Vrijednosti *Q* iznose:

* rendgensko zračenje, gama zračenje ili beta-čestice:	Q = 1
* alfa-čestice:	Q = 20
* neutroni nepoznate energije: Q = 10 (ukoliko znamo energiju neutron, za više detalja vrijednosti Q treba pogledati u dokumentu 10 CFR 20.1004).
SI mjerna jedinica: 1 sievert (Sv) = 1 J/kg; 1 sievert prestavlja umnožak grej x Q

Mjerna jedinica izvan SI (starija):	1 rem je umnožak rad x Q, a sto puta je manja jedinica od Sv.

Pretvaranje:	1 Sv = 100 rem ili 1 rem = 0,01 Sv 

## Izvori
Rentgen

**Röntgen** ili **Rentgen** (kolokvijalno *Rendgen*, oznaka: R) je mjerna jedinica izvan SI sustava, a označava količinu rendgenskog ili gama zračenja potrebnu da nastane 1 elektrostatička jedinica elektriciteta (3 109 ionskih parova) po cm3 suhog zraka u standardnim uvjetima. Rendgen je ograničen samo na rendgensko zračenje i gama zračenje, što je samo dio ionizirajućeg zračenja, s energijom manjom od 3 MeV. Nazvana je 1928. prema njemačkom fizičaru Wilhelmu Röntgenu.

## Ekspozicija
Ekspozicija je zbroj električnih naboja svih iona istog naboja stvorenih u jedinici mase tvari pri prolasku rendgenskih ili gama zraka. Kratica za ekspoziciju je *X*. Jedinica ekspozicije izvan SI sustava je **rentgen** (R); 1C/kg = 3867 R.

Mjerna jedinica izvan SI sustava: 1 rendgen (R) = 258 mikrokulona po kilogramu (µC/kg)

Pretvaranje:		1C/kg = 3867 R

Ekspozicija ili izlaganje rendgenskom i gama zračenju od 500 R, u roku od 5 sati, je obično smrtonosno za čovjeka. Tipična ekspozicija za uobičajeno prirodno zračenje je oko 200 mR na godinu, što iznosi oko 23 μR/h.

U ljudskom tkivu, 1 rendgen (R) gama zračenje stvara apsorbiranu dozu od oko 0,01 grej (ili oko 1 rad). Da bi izračunali ekvivalentnu dozu, treba dobivenu vrijednost pomnožiti s faktorom kvalitete Q, koji za gama zračenje iznosi 1, tako da dobivamo 0,01 sievert (Sv).

Na osnovu mjerne jedinice rendgen, nastala je mjerna jedinica za ekvivalentnu dozu rem (engl. *Rentgen Equivalent for Men*). 1 Sv = 100 rem ili rem je sto puta manja jedinica od Sv.

## Reference
Rem (jedinica)

**Rem** (engl. *Rentgen Equivalent for Men*) je mjerna jedinica izvan SI sustava, a označava količinu ekvivalentne doze ionizirajućeg zračenja. Nastala je na osnovu mjerne jedinice rendgen, a to je isto mjerna jedinica izvan SI sustava, koja označava količinu rendgenskog zračenja ili gama zračenja potrebnu da nastane 1 elektrostatička jedinica elektriciteta (3 x 109 ionskih parova) po cm3 suhog zraka u standardnim uvjetima. Nazvana je prema njemačkom fizičaru Wilhelmu Röntgenu. 

1 rem je sto puta je manja mjerna jedinica od Sv (sievert). Pretvaranje:	
:1 Sv = 100 rem ili 
:1 rem = 0,01 Sv
Ekvivalentna doza ionizirajućeg zračenja od 50 rema obično nije opasna za čovjeka i izazvat će male promjene u krvnoj slici. Od 50 do 200 rema može uzrokovati bolest, ali obično nije smrtonosno. Ekvivalentne doze od 200 do 1000 rema mogu izazvati ozbiljne bolesti, a mogu biti ponekad i smrtonosne. Ekvivalentne doze veće od 1000 rema su smrtonosne. 

Rem je velika vrijednost za ekvivalentnu dozu ionizirajućeg zračenja, pa se često koristi i jedinica **milirem** (oznaka: mrem), koja je tisuću puta manja. Preporućuje se ne upotrebljavati rem kao mjernu jedinicu, već sievert (Sv). 

## Izvori
Anoda

**Anoda** je elektroda na nekoj napravi ili elementu kroz koju električna struja teče u smjeru prema napravi ili elementu. Suprotna se elektroda zove katoda.

Polaritet anode u odnosu na katodu ovisi o smjeru tijeka električne energije. Kod izvora kao što je galvanski članak anoda je negativna, dok je kod trošila kao što je dioda anoda pozitivna u odnosu na katodu.
The Ghost Train (drama)

***The Ghost Train*** () je kazališni komad britanskog glumca i književnika Arnolda Ridleya, napisan 1923. godine i premijerno izveden u Londonu 1925. godine. Po žanru pripada trileru, a radnja je smještena na izoliranu provincijsku željezničku stanicu u olujnoj noći, gdje su se sticajem okolnosti našlo nekoliko putnika. Zaplet pokazuje kako ih upravitelj stanice pokušava nagovoriti da napuste stanicu tvrdeći da nju posjećuje ukleti vlak duhova i da će svatko tko ga ugleda umrijeti. *The Ghost Train*, za koga je Ridley inspiraciju dobio ostavši jedne noći "zagljavljen" na željezničkoj stanici Mangotsfield, je nakon premijere doživio ogroman uspjeh te se bez prekida prikazivao dvije godine. Već 1927. godine je snimljena prva nijema filmska adaptacija, nakon koje je sljedećih desetljeća napravljeno još nekoliko u Britaniji, SAD, Nizozemskoj i Danskoj.

## Vanjske veze
* Britmovie — Locations: Ghost train
* 
* The Missing Link: Full Steam Ahead 
* The Ghost Train on BBC Radio 4 Extra
* Arnold Ridley's The Ghost Train on BBC iPlayer
Arnold Ridley

**William Arnold Ridley**, OBE (7. januar 1896 – 12. mart 1984) bio je engleski dramski pisac i glumac, koji je prvo postao poznat kao autor popularne kazališne predstave *[[The Ghost Train (drama)|The Ghost Train]]*, a potom po ulozi redova Charlesa Godfreya u BBC-jevom sitkomu *[[Dad's Army]]* 1970-ih.

## Filmografija
* *[[The Interrupted Journey]]* (1949)
* *[[Green Grow the Rushes (film)|Green Grow the Rushes]]* (1951)
* *[[Stolen Face]]* (1952)
* *[[Wings of Mystery]]* (1963)
* *[[Crooks in Cloisters]]* (1964)
* *[[A Man for All Seasons (1966 film)|A Man for All Seasons]]* (1966)
* *[[Dad's Army (film)|Dad's Army]]* (1971)
* *[[Carry on Girls]]* (1973)
* *[[The Amorous Milkman]]* (1975)

## Izvori

## Vanjske veze
* 
* Arnold Ridley archive at the University of Bristol Theatre Collection, University of Bristol
* performances by Arnold Ridley listed in Theatre Archive, University of Bristol
* Arnold Ridley's appearance on This Is Your Life
De spooktrein

***De Spoooktrein*** () je nizozemski crno-bijeli film snimljen 1939. u režiji Carla Lamaca. Po žanru je kombinacija trilera i komedije, a predstavlja adaptaciju drame *[[The Ghost Train (drama)|The Ghost Train]]* engleskog pisca Arnolda Ridleya. Radnja je smještena na izoliranu željezničku stanicu gdje njen upravitelj grupu slučajnih namjernika nastoji nagovoriti da je napuste, govoreći o ukletom vlaku duhova te kako umiru svi koji ga ugledaju.

## Uloge
* Jan Musch	... 	Barendse
* Fien de la Mar	... 	Julia van Dongen
* Louis Borel	... 	Ted
* Adolphe Engers	... 	Professor Alberto
* Cissy Van Bennekom	... 	Corrie
* Sara Heyblom	... 	Juffrouw Borneman
* Chris Baay	... 	Eddy van Nie
* Lies de Wind	... 	Mieke
* Lau Ezerman	... 	Treinconducteur
* Nico De Jong	... 	Dr. Looman
* John Gobau		
* Piet Rienks	... 	Bendeleider
* Hans Tiemeyer	... 	Inspecteur Bloemhof

## Vanjske veze
*
La Bête humaine

***La Bête humaine*** () je roman francuskog književnika Emilea Zole, originalno objavljen 1890. godine. Predstavlja dio ciklusa *[[Les Rougon-Macquart]]*. Radnja se dešava na željezničkoj pruzi između Pariza i Le Havrea. Protagonist je vlakovođa Lantier, koji se zaljubi u Séverine, suprugu zamjenika šefa stanice Robauda, a radnja prikazuje kako im se sudbine isprepletu zbog ubistva. *La Bête humaine* su kasniji kritičari proglasili jednim od prvih primjera psihološkog trilera u modernoj književnosti, a postao je i zahvalan materijal za filmske adaptacije u 20. vijeku.

## Filmske adaptacije
* *[[Die Bestie im Menschen]]*, njemački nijemi film iz 1920. godine, rež. Ludwig Wolff
* *[[La Bête humaine (film)|La Bête humaine]]*, francuski film iz 1938. godine, rež. Jean Renoir
* *[[Human Desire]]*, američki film iz 1954. godine, rež. Fritz Lang, ul. Glenn Ford
* *[[La Bestia humana]]*, argentinski film iz 1954. godine, rež. Daniel Tinayre
* *[[Cruel Train]]*, britanski TV-film iz 1995. godine, rež. Malcolm McKay

## Vanjske veze
*
Q Planes

***Q Planes*** ( ), također poznat i pod naslovom ***Clouds Over Europe*** (), je britanski crno-bijeli špijunski film snimljen 1939. u režiji Tima Whelana i Arthura B. Woodsa. Radnja prikazuje kako nestaju prototipovi britanskih naprednih borbenih aviona, odnosno istragu koju u tvornici aviona provode britanski vojno-obavještajni istražitelji na čelu sa majorom Hammondom (koga glumi Ralph Richardson). Nominalni protagonist, koga tumači Laurence Olivier, je hrabri probni pilot Tony McVane koji zavodi istražiteljevu sestru (koju glumi Valerie Hobson, i koji će voditi završni obračun sa špijunima i saboterima. Film je snimljen nekoliko mjeseci prije izbijanja drugog svjetskog rata, odnosno kada su se značajno pokvarili odnosi Britanije i nacističke Njemačke; iako se u filmu eksplicitno ne navodi nacionalnost negativaca, većina publike je pretpostavila da je riječ o Nijemcima. Film je, zbog svog patriotskog naboja i poruke publici da pazi na strane špijune i subverzivce, dobio podršku britanske vlade, te je tako Kraljevska mornarica "posudila" razarač *[[HMS Echo (H23)|HMS Echo]]* za scenu završnog obračuna u filmu.

*Q Planes*, koji je "ozbiljnu" špijunsku temu pomiješao sa humorom, je ostavio značajan dojam na suvremenike. Brian Clemens, tvorac TV-serije *[[The Avengers (TV serija)|The Avengers]]* je izjavio da je lik Johna Steeda temeljen upravo na majoru Hammondu. Jack Whittingham, jedan od scenarista, je kasnije surađivao sa Ianom Flemingom i Kevinom McCloryjem na romanu ''Thunderball'' i istoimenom filmu iz serije o Jamesu Bondu, gdje nestanci i otmice vojnih aviona predstavljaju srž zapleta.

## Uloge
* Laurence Olivier ... Tony McVane
* Ralph Richardson ... Major Hammond
* Valerie Hobson ... Kay Hammond
* George Curzon ... Jenkins
* George Merritt ... Mr. Barrett, predsjednik kompanije
* John Laurie ... Novinski urednik

## Izvori
### Fusnote

### Literatura

* Aldgate, Anthony and Jeffrey Richards. *Britain Can Take it: British Cinema in the Second World War*. Edinburgh: Edinburgh University Press, 2nd Edition, 1994. .
* Barr, Charles, ed. *All Our Yesterdays: 90 Years of British Cinema*. London: British Film Institute, 1986. .
* Chapman, James. *Saints and Avengers: British Adventure Series of the 1960s* (Popular TV Genres). London: I. B. Tauris, 2002. .
* Coleman, Terry. ''Olivier: The Authorised Biography''. London: Henry Holt and Co., 2006, First edition 2005. . 
* Holden, Anthony. ''Olivier''. London: Weidenfeld, 2008. . 
* Murphy, Robert. *British Cinema and the Second World War*. London: Continuum, 2000. .
* Spoto, Donald. *Laurence Olivier: A Biography.* New York: HarperCollins, 1992. .

## Vanjske veze
* 
* 
*
Die Reise nach Tilsit

***Die Reise nach Tilsit*** () je njemački crno-bijeli film snimljen 1939. u režiji Veita Harlana. Predstavlja adaptaciju istoimene pripovjetke Hermana Sudermanna koja je 1926. u Hollywoodu bila ekranizirana kao mnogo poznatiji nijemi klasik pod naslovom **. Radnja se događa u Istočnoj Pruskoj, a protagonistica, čiji lik tumači Kristina Söderbaum, je vjerna supruga seljaka (čiji lik tumači Frits van Dongen) koga je zavela "sofisticirana" poljska zavodnica iz grada (čiji lik tumači Anna Damman). Radnja prikazuje kako je muž pokušava na prevaru ubiti prije nego što ga u posljednjim trenucima u tome zaustavi grižnja savjesti. Film je sniman na autentičnim lokacijama u Istočnoj Pruskoj, uključujući grad Tilsit, kao i Memelskoj oblasti koja je tokom godine od Litve pripojena Trećem rajhu. Kritičari često navode *Die Reise nach Tilsit* kao jedan od primjera implicitnog promoviranja nacističke ideologije u tadašnjim njemačkim filmovima, a što se prije svega odnosi na veličanje načela Blut und Boden i ruralnog života, odnosno arijevskih estetskih ideala koje simbolizira Kristina Söderbaum, nasuprot zavodljivih, ali iskvarenih "ne-arijevskih" žena.

Berlinsku premijeru filma je, pak, obilježio mini-skandal, odnosno scena koju je izazvala Magda Göbbels, supruga nacističkog ministra propagande Josepha Göbbelsa, izašavši iz dvorane usred prikazivanja. Kasnije se to tumačilo izrazom ljutnje zbog muževe afere za češkom glumicom Lidom Baarovom, odnosno što je u radnji filma prepoznala vlastitu situaciju; taj je skandal, prema kasnijim tumačenjima, natjerao Hitlera da od Göbbelsa izričito zatraži prekid afere, s obzirom da razvod nije dolazio u obzir iz ideoloških i političkih razloga.

Nakon drugog svjetskog rata su iz filma isječene sve scene u kojima se iznose šovinistički stavovi prema Poljacima.

## Izvori

## Vanjske veze
* Die Reise nach Tilsit in filmportal.de
*
La Bête Humaine (film)

***La Bête humaine*** () je francuski crno-bijeli film snimljen 1938. u režiji Jeana Renoira. Predstavlja adaptaciju istoimenog romana Emilea Zole. Protagonist, čiji lik tumači Jean Gabin, je Lantier, željezničar koji žudi za Séverine (čiji lik tumači Simone Simon), suprugom okrutnog šefa stanice Roubauda (čiji lik tumači Fernand Ledoux). Radnja prikazuje kako će ga ona nagovoriti na ubistvo, nesvjesna da Lantier krije mračnu tajnu iz vlastite prošlosti. Poticaj za snimanje je dao Gabin, koji je dugo vremena želio snimiti film o željeznici, kao i surađivati sa Renoirom, za koga je bio snimio *[[Velika iluzija|Veliku iluziju]]*. *La Bête humaine* je postigao veliki uspjeh i smatra se jednim od najznačajnijih ostvarenja Renoirove filmografije. Godine 1954. je Fritz Lang u Hollywoodu snimio remake u film noir stilu pod naslovom *[[Human Desire]]*.

## Uloge
* Jean Gabin ... Jacques Lantier
* Simone Simon ... Séverine Roubaud
* Fernand Ledoux ... Roubaud (kao Ledoux Sociétaire de la Comédie Française)
* Blanchette Brunoy ... Flore
* Gérard Landry ... Le fils Dauvergne
* Jenny Hélia ... Philomène Sauvagnat
* Colette Régis ... Victoire Pecqueux
* Claire Gérard ... Une voyageuse
* Charlotte Clasis ... Tante Phasie, la marraine de Lantier
* Jacques Berlioz ... Grandmorin
* Tony Corteggiani ... Dabadie, le chef de section
* André Tavernier ... Le juge d'instruction Denizet
* Marcel Pérès ... Un lampiste
* Jean Renoir ... Cabuche
* Julien Carette ... Pecqueux

## Vanjske veze
* 
* 
* ''La Bête Humaine'' at Bright Lights Film Journal
* ''La Bête Humaine'' information site and DVD review at DVD Beaver (includes images)
* ''La Bête Humaine'' essay at Criterion Collection by Geoffrey O'Brien
* ''La Bête Humaine'' short film clip at YouTube
Viborška strana (film)

***Viborška strana*** () je sovjetski crno-bijeli historijski film snimljen 1939. u režiji Grigorija Kozinceva i Leonida Trauberga. Predstavlja završni dio trilogije o petrogradskom radniku i boljševičkom revolucionaru Maksimu, čiji lik, kao i u prethodnim filmovima *[[Mladost Maksima]]* i *[[Povratak Maksima]]*, tumači Boris Čirkov. Radnja je smještena u period neposredno nakon Oktobarske revolucije i pokazuje kako Maksim postaje komesar Državne banke, te se na tom položaju mora suprostaviti kontrarevolucionarnim zavjerenicima, ali i bivšim prijateljima koji se misle na brzinu obogatiti. U filmu se kao likovi pojavljuju Lenjin i Staljin, koje su, slično kao i u još nekoliko historijskih filmova iz tog vremena, tumačili Maksim Štrauh i Miheil Gelovani.

Lik Maksima se tri godine pojavio u kratkom filmu *Susret sa Maksimom*, dijelom propagandog omnibus filma *[[Bojevoj kinosbornik № 1]]* u kome poziva publiku u kino-dvorani da se priključi Crvenoj armiji u borbi protiv Nijemaca koji su napali SSSR.

## Vanjske veze
* 
* 
*